Diari Oficial de la Generalitat Valenciana


Sumari del DOGV 4791, del 06-07-2004 (2004/6773)

ORDE de 15 de juny de 2004, de la Conselleria de Cultura, Educació i Esport, per la qual es modifica l'autorització d'obertura i funcionament per als ensenyaments que s'especifiquen en l'annex a diversos centres docents privats.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4791

Data del DOGV
:   06-07-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/6773


Data del document
:   15-06-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * València
    * Paterna
    * Cullera
    * ensenyament privat
    * centre d'ensenyament

ORDE de 15 de juny de 2004, de la Conselleria de Cultura, Educació i Esport, per la qual es modifica l'autorització d'obertura i funcionament per als ensenyaments que s'especifiquen en l'annex a diversos centres docents privats. [2004/E6773]
  
Els expedients han sigut iniciats a instància dels representants de la titularitat dels centres que sol·liciten la modificació de l'autorització d'obertura i funcionament per als ensenyaments que s'especifiquen en l'annex.
  
La Direcció General d'Ensenyament va declarar, per resolucions individualitzades per a cada centre, l'adequació de les instal·lacions proposades, pel que fa a espais educatius, al que disposa la normativa aplicable. Per la qual cosa l'autorització d'obertura i funcionament ha d'ajustar-se a allò disposat en l'article 6.3 del Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Cada expedient ha sigut tramitat per la Direcció Territorial de Cultura, Educació i Esport corresponent i inclou informes favorables de la Unitat Tècnica de Construccions i de la Unitat d'Inspecció Educativa referent a la relació de professors i titulacions respectives, o el compromís d'aportar-les abans de l'inici de les activitats educatives corresponents, de conformitat amb la normativa aplicable.
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.2002); el Reial Decret 1.537/2003, de 5 de desembre (BOE de 10.12.2003), pel qual s'establixen els requisits mínims dels centres que impartisquen ensenyaments escolars de règim general, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Modificar l'autorització d'obertura i funcionament dels centres que s'especifiquen en l'annex, en els termes que s'hi assenyalen.
  
Disposicions addicionals
  
Primera
  
Els centres que no han aportat la relació de professors i les titulacions respectives hauran de fer-ho davant la Direcció Territorial de Cultura, Educació i Esport corresponent, a fi de la seua aprovació abans de l'inici de les activitats educatives, previ informe favorable de la Inspecció Educativa, quedant, fins al seu compliment, ajornada la posada en funcionament dels esmentats ensenyaments.
  
Segona
  
La present autorització produirà les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes, a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la notificació o publicació, segons corresponga.
  
València, 15 de juny de 2004
  
El conseller de Cultura, Educació i Esport,
  
ESTEBAN GONZÁLEZ PONS
  
Annex
  
Centre: El Armelar.
  
Titular: Institució Teresiana.
  
Domicili: pista d'Ademús, km 5.
  
Localitat: Paterna.
  
Província: València.
  
Codi: 42791237.
  
Ensenyaments i capacitat màxima que s'autoritzen:
  
- S'amplia l'autorització d'Educació Infantil en tres unitats de manera que el centre quedarà configurat en la seua totalitat amb la següent composició:
  
- 9 unitats d'Educació Infantil, amb 225 llocs escolars.
  
- 12 unitats d'Educació Primària, amb 300 llocs escolars.
  
- 8 unitats d'Educació Secundària Obligatòria, amb 240 llocs escolars.
  
- 6 unitats de Batxillerat, amb 210 llocs escolars, en les modalitats de Ciències de la Natura i de la Salut; Humanitats i Ciències Socials i Tecnologia.
  
- 2 unitats d'Educació Especial (suport a la integració), amb 30 llocs escolars.
  
Centre: Nuestra Señora del Loreto.
  
Titular: Sagrada Família de Burdeos.
  
Domicili: carrer de Salamanca, 55.
  
Localitat: València.
  
Província: València.
  
Codi: 93381722.
  
Ensenyaments i capacitat màxima que s'autoritzen:
  
- Una unitat d'Educació Especial, suport a la integració, amb 15 llocs escolars; i s'amplia en un el número de llocs escolars d'Educació Infantil, de manera que el centre queda configurat en la seua totalitat amb la següent composició:
  
- 9 unitats d'Educació Infantil, amb 224 llocs escolars.
  
- 12 unitats d'Educació Primària, amb 300 llocs escolars.
  
- 9 unitats d'Educació Secundària Obligatòria, amb 270 llocs escolars.
  
- 4 unitats de Batxillerat, amb 137 llocs escolars.
  
- 2 unitats d'Educació Especial (suport a la integració, una per a Educació Primària i altra per a Educació Secundària Obligatòria), amb 30 llocs escolars.
  
Centre: Santo Tomás de Aquino.
  
Titular: Joaquín Sala Codoñer i José Manuel Ruiz Martín.
  
Domicili: carrer 610, 27, Montecañada.
  
Localitat: Paterna-la Canyada.
  
Província: València.
  
Codi: 77935574.
  
Ensenyaments i capacitat màxima que s'autoritzen:
  
- S'amplia en una unitat l'autorització d'Educació Infantil, en tres unitats l'autorització d'Educació Primària i en dos unitats l'autorització d'Educació Secundària Obligatòria, de manera que el centre queda configurat en la seua totalitat amb la següent composició:
  
- 6 unitats d'Educació Infantil, amb 143 llocs escolars.
  
- 12 unitats d'Educació Primària, amb 300 llocs escolars.
  
- 8 unitats d'Educació Secundària Obligatòria, amb 238 llocs escolars.
  
- 4 unitats de Batxillerat, amb 140 llocs escolars, en les modalitats de Ciències de la Natura i de la Salut; Humanitats i Ciències Socials i Tecnologia.
  
Centre: San Pedro Pascual.
  
Titular: Misioneros Sagrados Corazones.
  
Domicili: carrer del Mestre Guerrero, 3.
  
Localitat: València.
  
Província: València.
  
Codi: 68380729.
  
Ensenyaments i capacitat màxima que s'autoritzen:
  
- Una unitat d'Educació Especial, suport a la integració, amb 15 llocs escolars, de manera que el centre queda configurat en la seua totalitat amb la següent composició:
  
- 6 unitats d'Educació Infantil, amb 146 llocs escolars.
  
- 18 unitats d'Educació Primària, amb 450 llocs escolars.
  
- 12 unitats d'Educació Secundària Obligatòria, amb 360 llocs escolars.
  
- 6 unitats de Batxillerat, amb 210 llocs escolars.
  
- 2 unitats d'Educació Especial (suport a la integració, una per a Educació Primària i altra per a Educació Secundària Obligatòria), amb 30 llocs escolars.
  
Centre: Inmaculada Concepción.
  
Titular: Fundación Asilo Colegio Inmaculada Concepción.
  
Domicili: carrer de Baix, 28.
  
Localitat: Cullera.
  
Província: València.
  
Codi: 42723457
  
Ensenyaments i capacitat màxima que s'autoritzen:
  
- Una unitat d'Educació Especial, suport a la integració, amb 15 llocs escolars, de manera que el centre queda configurat en la seua totalitat amb la següent composició:
  
- 3 unitats d'Educació Infantil, amb 70 llocs escolars.
  
- 6 unitats d'Educació Primària, amb 150 llocs escolars.
  
- 4 unitats d'Educació Secundària Obligatòria, amb 120 llocs escolars.
  
- 1 unitat d'Educació Especial (suport a la integració), amb 15 llocs escolars.